text: হোসে ইগনাসিও ফের্নান্দেজ ইগলেসিয়াস (, ; জন্ম: ১৮ জানুয়ারি ১৯৯০; নাচো নামে সুপরিচিত) হলেন স্পেনের মাদ্রিদে জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় রিয়াল মাদ্রিদ ফুটবল ক্লাব এবং স্পেন জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্টার ব্যাক হিসেবে খেলেন, এছাড়াও মাঝেমধ্যে তিনি রাইট ব্যাক অথবা লেফট ব্যাক অবস্থানে খেলে থাকেন।
  
  ১৯৯৯–২০০০ মৌসুমে, মাত্র ৯ বছর বয়সে, স্পেনীয় ফুটবল ক্লাব এডি কমপ্লুতেন্সের হয়ে খেলার মাধ্যমে নাচো তার যুব পর্যায়ের খেলোয়াড়ী জীবন শুরু করেন; অতঃপর তিনি রিয়াল মাদ্রিদে যোগদান করেন, যেখানে ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। অতঃপর ২০০৯–১০ মৌসুমে, একই ক্লাবের দ্বিতীয় স্তরের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৪ মৌসুম অতিবাহিত করেছেন; রিয়াল মাদ্রিদ কাস্তিয়ার হয়ে তিনি ১০৫ ম্যাচে ৪টি গোল করেছেন। অতঃপর ২০১১–১২ মৌসুমে, তিনি রিয়াল মাদ্রিদের মূল দলের হয়ে অভিষেক করেন।
  
  দলগতভাবে, ঘরোয়া ফুটবলে, নাচো এপর্যন্ত ১৬টি শিরোপা জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছেন; যার মধ্যে রয়েছে ২০০৭ উয়েফা ইউরোপীয় অনূর্ধ্ব-১৭ চ্যাম্পিয়নশিপ এবং ২০১৩ উয়েফা ইউরোপীয় অনূর্ধ্ব-১৭ চ্যাম্পিয়নশিপ জয়।
  
  ক্যারিয়ার পরিসংখ্যান
  
  ক্লাব 
  
  ১স্পেনীয় সুপার কাপ, উয়েফা সুপার কাপ এবং ফিফা ক্লাব বিশ্বকাপ অন্তর্ভুক্ত।
  
  আন্তর্জাতিক
  
  তথ্যসূত্র
  
  বহিঃসংযোগ
  
  Real Madrid official profile
  
   
   
  
  বিষয়শ্রেণী:১৯৯০-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:স্পেনীয় ফুটবলার
  বিষয়শ্রেণী:ফুটবল ডিফেন্ডার
  বিষয়শ্রেণী:লা লিগার খেলোয়াড়
  বিষয়শ্রেণী:সেহুন্দা দিভিসিওনের খেলোয়াড়
  বিষয়শ্রেণী:সেহুন্দা দিভিসিওন বি-এর খেলোয়াড়
  বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
  বিষয়শ্রেণী:স্পেন যুব আন্তর্জাতিক ফুটবলার
  বিষয়শ্রেণী:স্পেন অনূর্ধ্ব-২১ আন্তর্জাতিক ফুটবলার
  বিষয়শ্রেণী:স্পেনের আন্তর্জাতিক ফুটবলার
  বিষয়শ্রেণী:উয়েফা চ্যাম্পিয়নস লীগ বিজয়ী খেলোয়াড়
  বিষয়শ্রেণী:২০১৮ ফিফা বিশ্বকাপের খেলোয়াড়
  বিষয়শ্রেণী:রিয়াল মাদ্রিদ কাস্তিয়ার খেলোয়াড়
title: নাচো ফের্নান্দেজ